**Devreme**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Devreme...

Aleargă timpul cu mine pe braţe

Pe-aleile vremii, cu talpa de lut,

Cu paşii grăbiţi să rupă distanţe

Din trupul de vreme sub nouri căzut.

Aleargă cu mine şi cade-n genunchi

Apoi mă ridică pe aripi de foc,

Mă-mpunge în coastă şi ţip din rărunchi

Şi-o clipă rămân absentă pe loc.

E mult prea devreme şi-afară e vânt,

Iar anii se sting pe drumul cel nou,

Cortina e trasă, nu ştiu unde sunt

Dar timpul în mine loveşte din nou.

Încerc să alerg şi eu pe alee

Cu lacrimi de paşi cu gândul hoinar,

Și-n trupul de vremi cu chip de femeie

Văd râul de viață și-al clipei hotar.

Şi chem iară timpul ce-n mine-a lovit

Să strige arzând o vreme de nea

Cu focul cel viu de lacrimi pornit,

Când steaua iubirii aproape mă vrea.

Dar umbra mă poartă pe-al timpului fald,

Puţin zăbovesc în clipa cea grea,

Mă undui ca valul, în suflet mi-e cald;

Şi-n nourii vremii, m-aprind ca o stea.